
„Én olyan rettenetesen gyűlölöm, ahogy még nem szerettem senkit!” A screwball comedy magyar műfajvariánsa 1931 és 1944 között

Dolgozatomban a harmincas-negyvenes évek magyar vígjátékainak egy speciális csoportját vizsgálom, mely filmcsoport a szinkronidejű amerikai screwball comedykkel alapvető műfaji hasonlóságokat mutat. Első lépésként feltérképezem a műfaj amerikai variánsainak jellemzőit, majd ezt követően megvizsgálom, hogy az említett magyar filmek milyen hasonlóságokat, illetve eltéréseket mutatnak az amerikai filmekkel. Vizsgálódásaimat elsősorban műfaji alapokra helyezve végzem, de a téma jövőbeli interdiszciplináris bővíthetőségének tudatában próbálok a műfaji kereteken kívül tekintve gyártástörténeti, illetve társadalomtörténeti megfigyeléseket is tenni azzal kapcsolatban, hogy hogyan működik a screwball comedy műfajának hazai variánsa, és mennyiben reflektál a korszak valóságára.



